2022 10 31
LT
Europos Sąjungos oficialusis leidinys
C 418/13
3) Ar Direktyvos 2000/31/EB 14 straipsnio 1 dalyje numatytas atleidimas nuo atsakomybės taip pat taikomas paslaugų teikėjo, teikiančio informacijos rinkimo ir paieškos per paieškos sistemą paslaugą, atsakomybei už šios paslaugos teikimo būdą, jei šis būdas skatina paslaugos gavėją saugoti informaciją be asmenų, kuriems priklauso autorių teisės į šią informaciją, sutikimo, nors paslaugų teikėjas aktyviai nedalyvauja pažeidžiant autorių teises?
(1)
2000 m. birželio 8 d. Europos Parlamento ir Tarybos direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (Elektroninės komercijos direktyva) (OL L 178, 2000, p. 1; 2004 m. specialusis leidimas lietuvių k., 13 sk., 25 t., p. 399).
2022 m. rugpjūčio 30 d. pareikštas ieškinys byloje Europos Komisija / Ispanijos Karalystė (Byla C-576/22) (2022/C 418/16) Proceso kalba: ispanų Šalys Ieškovė: Europos Komisija, atstovaujama C. Hermes ir E. Sanfrutos Cano
Atsakovė: Ispanijos Karalystė
Ieškovės reikalavimai — Pripažinti, kad prie nitratų pažeidžiamų zonų nepriskyrusi nutekamojo vandens baseinų (paviršiniai vandenys) ir infiltracijos vandens baseinų (požeminiai vandenys), kurie yra svarbūs kiekvienai ieškinyje įvardytai užterštai kontrolinių matavimų vietai, į kurią teršalai patenka iš Kastilijos ir Leono, Ekstremadūros, Galisijos, Balearų salų, Kanarų salų, Madrido ir Valensijos autonominės srities; nenumačiusi Aragono, Kastilijos-La Mančos, Kastilijos ir Leono, Ekstremadūros ir Madrido veiksmų programose visų būtinų privalomųjų priemonių, ir nesiėmusi papildomų priemonių arba nesustiprinusi veiksmų dėl eutrofikacijos visoje šalyje ir taršos nitratais srityje, kiek tai susiję su autonominėmis sritimis, kurių teritorijų, priskiriamų prie nitratų pažeidžiamų zonų (ZVN), užterštų kontrolinių matavimų vietose matyti didėjančios taršos tendencijos, visų pirma Aragone, Kastilijoje-La Mančoje, Kastilijoje ir Leone ir Mursijoje, Ispanijos Karalystė neįvykdė įsipareigojimų pagal 1991 m. gruodžio 12 d.
Tarybos direktyvos 91/676/EEB dėl vandenų apsaugos nuo taršos nitratais iš žemės ūkio šaltinių (1) 3 straipsnio 4 dalį ir 5 straipsnio 4 dalį, siejamų su II ir III priedais, ir 5 dalį.
— Priteisti iš Ispanijos Karalystės bylinėjimosi išlaidas.
Ieškinio pagrindai ir pagrindiniai argumentai Savo ieškinyje Komisija nurodo tris neįvykdymu grindžiamus pagrindus.
Pirmajame neįvykdymu grindžiamame pagrinde Komisija priekaištauja Ispanijos Karalystei neįvykdžius įsipareigojimų pagal Direktyvos 91/676/EEB 3 straipsnio 4 dalį.
Komisija teigia, kad Ispanijos Karalystė neįvykdė šios nuostatos Kastilijoje ir Leone, Ekstremadūroje, Galisijoje, Balearų salose, Kanarų salose, Madride ir Valensijos autonominėje srityje tiek, kiek ir toliau lieka paviršių, kurie nebuvo nei priskirti prie nitratų pažeidžiamų zonų, nei įtraukti į esamas nitratų pažeidžiamas zonas, nepaisant to, kad iš žemės ūkio kilmės nitratų sukeltos taršos kontrolės sistemos gauti duomenys pateisina jų priskyrimą ar įtraukimą.